Paterna homenatja els seus agents en el Dia del patró del Cos Nacional de Policia
02/10/2018

# Paterna homenatja els seus agents en el Dia del patró del Cos Nacional de Policia

[![Paterna homenatja els seus agents en el Dia del patró del Cos Nacional de Policia ](/images/noticias/2018/10/dia-policia-nacional-gr.jpg)](/images/noticias/2018/10/dia-policia-nacional-gr.jpg)

02.10.2018

L'alcalde, Juan Antonio Sagredo, juntament amb la regidora de Seguretat, Nuria Campos, han acompanyat als agents durant l'acte d'homenatge

L'Alcalde de Paterna, Juan Antonio Sagredo, acompanyat de la regidora de Seguretat, Nuria Campos, ha assistit aquest matí a l'acte de celebració del Dia de la Policia Nacional.

L'acte ha inclòs la condecoració amb la Creu Blanca al Mèrit Policial a Francisco Ignacio Barroso Rodríguez, Sotsinspector Coordinador de Servei de la Comissària de Paterna i a Ana García Tormo, policia destinada en la Brigada Local d'Estrangeria i Fronteres.

A més, Mª José Pedro García, Inspectora Cap de la Brigada de la Policia Judicial i Yolanda Fernández Prieto, policia destinada a la Brigada de Seguretat Ciutadana han rebut la Medalla a la Dedicació Policial per les seues 20 anys de servei.

La Comissària, que enguany celebra la seua 40 aniversari, també ha volgut reconèixer la labor de diferents persones i entitats de Paterna i, com a símbol de l'excel·lent relació que manté amb l'Ajuntament de Paterna, ha lliurat a l'Alcalde una xicoteta rèplica de la banderola de la Policia Nacional de Paterna.

L'alcalde ha aprofitat elk seu discurs per a felicitar els homenatjats i ha volgut destacar l'estreta relació que mantenen amb el Cos de la Policia Local “_un exemple de col·laboració de la qual presumisc allà on vaig, i que es veu reflectida en cadascuna de les actuacions conjuntes que desenvolupeu en el nostre municipi_”.

I en aqueix sentit Sagredo ha destacat que “_fruit d'aqueixa bona sintonia entre els cossos de seguretat Paterna s'ha convertit en un referent pel seu descens continuat de la taxa de criminalitat i un exemple per l'eficiència del seu cos policial_”.